GiliGold/VAD_KnessetCorpus huggingface dataset:
מירי רגב: אתה יודע טוב מאוד שאנחנו מאוד - - -
משה גפני: אני יודע בדיוק למה הכוונה.
מירי רגב: אתה יודע טוב מאוד שאתה - - -
משה גפני: רק אין לי כלים להיעלב, אני לא נעלב.
משה גפני: אני אוכלוסייה חלשה.
מירי רגב: אז יפה.
מירי רגב: אל"ף, פגה החלטת הממשלה.
מירי רגב: האם אתם מתכוונים להאריך אותה?
מירי רגב: בי"ת, האם לוד נכנסת למפת העדיפות הלאומית החדשה?
מירי רגב: גימ"ל, אם היא לא נכנסת למפת העדיפות הלאומית, האם אתם קבעתם, במשרד ראש הממשלה, שהיא זקוקה לטיפול ממוקד, - - - כך ראש הממשלה?
מירי רגב: דל"ת, במה זה בא לידי ביטוי – אם היא מתוך מפת העדיפות הלאומית או לא מתוך מפת העדיפות הלאומית?
<דן להב: טוב, בוקר טוב.
<דן להב: שמי דן להב.
<דן להב: אני סגן ראש אגף פנים, תכנון ופיתוח במשרד ראש הממשלה.
<דן להב: באמת מלווה, המשרד מלווה, ואני אפילו אישית מלווה את לוד כבר שלוש וחצי שנים.
<דן להב: למעשה, עוד לפני שהייתה תכנית ישבנו אני ומר יאיר רביבו, עוד לפני שהייתה תכנית, לגבש את התכנית, יחד עם.
<דן להב: אני רואה שהוא צירף גם צוות מיומן.
<דן להב: הוא צירף גם את מר אביב וסרמן שגם היה, וגם את מר אהרון אטיאס שעשה עבודה יפה בעיר.
<דן להב: וחייבים להגיד שהפרויקט הזה קיים שלוש וחצי שנים והוא לתפארת מדינת ישראל.
<דן להב: הוא אחד הפרויקטים שמנוהל ובנוי הכי טוב, ואת זה לא אני אומר – את זה אומר מבקר המדינה.
<דן להב: אני לא מכיר הרבה דו"חות של מבקר המדינה שמשבחים.
<דן להב: הוא שיבח גם את המבנה של התכנית וגם את היישום שלה.
<דן להב: כאמור, הייתה באמת התקדמות אדירה בעיר: גם מבחינת הניהול הכספי, גם מבחינת השירותים לאזרחים, ביטחון אישי – כל האלמנטים של התכנית.
<דן להב: יש לה עדיין אתגרים מאוד חשובים לקדנציה הנוכחית.
<דן להב: דבר אחד זה עצמאות כלכלית.
<דן להב: זה העניין של כל מה שקשור לפיתוח אזורי התעשייה בעיר.
<דן להב: תעשייה, תעסוקה.
<דן להב: אני לא יודע כמה אנשים מבחוץ מבינים עד כמה לוד - - -
מירי רגב: זה, אני מבינה, הולך להיפתר במסגרת הגבולות והרווחים.
<דן להב: לא בהכרח.
<דן להב: ללוד יש שטחים מאוד יפים שמותאמים ותכניות בפיתוח, הרחבה של אזור התעשייה, שיכולים להביא הכנסות מאוד יפות לעיר.
<דן להב: לא צריך לקחת מאחרים כדי לפתח את העיר לוד.
<דן להב: העיר לוד – אנשים, כאמור, לא כולם יודעים את זה אבל היא העיר, לדעתי, הכי מחוברת בארץ, הכי נגישה: יש לה נגישות לכביש 6 ולכביש 1, ורכבת לכל רחבי הארץ, ונגישות לנתיב המהיר.
מירי רגב: וזה לא מספיק.
מירי רגב: נגישות זה לא מספיק.
<דן להב: היא ממוקמת במיקום פנטסטי.
<דן להב: היא יכולה להיות מוקד משיכה מצוין לתעשייה, וצריך לוודא שזה מתבצע.
<דן להב: אז זה אתגר אחד שעומד לפתחנו.
איציק שמולי: אבל למה אתה מתכוון כשאתה אומר שלא צריך לקחת מאחרים?
איציק שמולי: בגלל ה-Airport city?
<דן להב: היא רמזה, אני מבין, למשהו אחר מגבולות מסוימים - - -
מירי רגב: שנייה, מר דן להב.
מירי רגב: הולכת להיות כאן הצגה של שר הפנים.
מירי רגב: יש קביעה שאנחנו רוצים לחלק אחרת את הרווחים והגבולות בין מועצות אזוריות וערים.
מירי רגב: ברור לחלוטין שהערים לוד ורמלה צריכות לקבל יותר.
מירי רגב: אם זה שהיא ממוקמת על כביש 6 זה עדיין לא הפך אותה עכשיו לאיזושהי עיר שכולם רק רוצים להגיע אליה.
מירי רגב: נכון, היא ממוקמת נכון, ממוקמת טוב, אבל כשאין תעסוקה, ושעדיין העיר הזאת, רובם הם אנשים שיש להם קושי בתשלומי הארנונה וכדומה, אז עדיין זה שהיא ממוקמת על כביש 6 לא הפך אותה עכשיו לסוציו-אקונומי 7.
<דן להב: אני לא נכנס כרגע פה לכלים, ואנחנו נוקטים בכל הכלים, ומכירים את כל האמצעים, ובקשר עם כל המשרדים לגבי כל הגופים השונים - - -
איציק שמולי: אבל אתה מביע עמדה אפריורית לגבי הסוגיה של הגבולות.
איציק שמולי: זה לא בסדר.
<דן להב: לא, לא, אני לא קובע.
<דן להב: להיפך, אני אומר: הכול על השולחן.
<דן להב: אני לא קובע.
<דן להב: אני רק אומר: צריך לדאוג - - -
איציק שמולי: אמרת: לא צריך לקחת מאחרים, ואני אומר - - -
<דן להב: אמרתי, בלי שום קשר לדברים שאחרים, שאני לא מביע עליהם עמדה, צריך לפתח את אזור התעשייה של לוד - - -
מירי רגב: לדוגמה: ה-Airport city.
מירי רגב: למי הם משלמים, ה-Airport city?
משה גפני: זה בטוח היה לא מוצלח, אבל הכוונה יכול להיות שהייתה נכונה.
דוד אזולאי: זו בדיוק - - -
מירי רגב: זה מה שזה יהיה.
דוד אזולאי: גברתי, לא ללוד.
מירי רגב: אוקיי, אז העדיפות הכלכלית מבחינת הממשלה זה אזורי תעשייה.
<דן להב: נכון.
<דן להב: תעשייה, תעסוקה וכן הלאה.
מירי רגב: הלאה, הדבר השני.
<דן להב: אתגר שני שנמצא עדיין בעיר במלוא עוזו זה כל מה שקשור בענייני תכנון ובנייה ופיתוח אורבני.
<דן להב: אני שמחתי לגלות שמר יאיר רביבו מעוניין שנביא פרויקטור שיידע למצות את הכספים הממשלתיים שמיועדים ושמורים עדיין לעיר לטובת פרויקטי הפיתוח.
<דן להב: ואנחנו פרסמנו מכרז, ואני מקווה שהוא ייסגר בשבוע הבא.
מירי רגב: למה לא עובדים בשיתוף פעולה עם הצבא, שכונת קבע?
<דן להב: אנחנו גם בקשר עם הצבא.
<דן להב: בוודאי.
<דן להב: אני נפגש עם מתכננת המחוז - - -
מירי רגב: רגע, מתכננת המחוז זה לא הצבא.
מירי רגב: מתכננת המחוז זה מתכננת המחוז, ובדיון הבא על לוד יהיה תכנון ובנייה.
מירי רגב: תבוא לכאן הגברת בינת שוורץ, ותסביר איך מתכננים את לוד, ואיך מחברים אותה לתשתיות, יחד עם רשות מקרקעי ישראל.
מירי רגב: מנהלת הוועדה, נא רשמי זאת.
<יאיר רביבו: אם אפשר להביא את "חבר" כיוון שהם מהססים.
<יאיר רביבו: יש הקצאה לשכונה צבאית ב"גני אביב", והבנתי ש"חבר" עכשיו מהססים.
<יאיר רביבו: אני חושב שלך יש - - - איתם, ואפשר - - -
מירי רגב: אז ככה: אל"ף, מכתב ל"חבר" בנושא "גני אביב".
מירי רגב: בי"ת, משרד ראש הממשלה, נא לפנות ל"חבר".
מירי רגב: למשרד ראש הממשלה יש קשרים לא רעים עם משרד הביטחון.
מירי רגב: נא לפנות ל"חבר", אין להם מה להסס.
מירי רגב: להביא שכונה ללוד, שכונה צבאית, שכונת אנשי קבע, של 1,500, 3,000 יחידות דיור.
מירי רגב: זה יכול להיות דבר מדהים לעיר.
מירי רגב: בדיון הבא שיהיה עוד לפני שאנחנו יוצאים לפגרה, במארס, יהיה דיון עם תכנון ובנייה, עם רשות מקרקעי ישראל, עם "חבר", ועם מינהל התכנון על כל סוגיית הסדרת התשתיות, תכנון ובנייה, ו"חבר", יחד כמובן עם מר דן להב, בעניין העיר.
מירי רגב: סליחה שאני מסכמת תוך כדי, פשוט שאני לא אשכח.
<דן להב: אוקיי.
<דן להב: על מנת להשלים, מעבר לזה, באמת בעניין תכנון ובנייה, אחד הדברים שהעלה מר יאיר רביבו בדיון זה כל אותה תכנית ל"ד שמתייחסת לשכונות פרדס שניר, הרכבת.
<דן להב: יש שם מהלך של הסדרה, שלדעתי הוא ללא תקדים במדינת ישראל, - -
<דן להב: - - ופרויקט של המון שנים, והצלחנו להביא לסיומו.
<דן להב: ועכשיו המאבק שלנו הוא לנצל את ההזדמנות לפרוץ שם תשתיות בשטח, ולהתחיל להביא לתושבים באמת רמת חיים אחרת.
<יאיר רביבו: יהיה מקור תקציבי לתשתיות?
<דן להב: אנחנו מטפלים בזה.
<דן להב: אז זה לגבי העניין הזה.
<דן להב: מעבר לזה, דרך אגב, לגבי העדיפות הלאומית, יש איזו טעות, לדעתי בהבנה: ההחלטה קבעה מועדים שונים של עדיפות לאומית.
<דן להב: נקבע באופן כללי עד 31 לדצמבר 2013, שעבר, עדיפות לאומית כללית על ההחלטה.
<דן להב: מעבר לזה, בסעיפי התכנון והבנייה הרלוונטיים נקבע עד 2015, כך שגם לעניין הזה ניתן - - -
<יאיר רביבו: אבל אנחנו לא במפת העדיפות הקלאסית, כמו שנמצאת היום נתיבות או עכו בצפון.
<דן להב: עכשיו, בעניין הזה ישבתי גם בכנסת בדיונים נוספים.
<דן להב: כמו שכולם יודעים, מפת עדיפות לאומית, בניגוד למה שאנשים חושבים, זה statement.
<דן להב: הוא לא בא עם כסף.
<דן להב: ואני יכול להגיד לך שכל הערים שהסתובבו מסביב אמרו: אני לא - - -
מירי רגב: מר דן להב, אני אמרתי שוב, בגלל שאני מכירה את הדיונים, גם כחברת ועדת הכספים בראשותו של יושב ראש ועדת הכספים לשעבר, חבר הכנסת משה גפני, ניהלנו הרבה מאוד דיונים על מפת העדיפות הלאומית, ונכון שיש כאן הרבה מאוד היבטים הצהרתיים, ולכן אמרתי לך: מבחינתי, נצהיר על זה או לא נצהיר על זה, אני רוצה כסף ללוד.
מירי רגב: מבחינתי שלא תהיה מפת עדיפות לאומית.
מירי רגב: אני רוצה שכשהממשלה אומרת שלוד, מבחינתה, היא מוקד לטיפול, זה מה שחשוב לי.
מירי רגב: קרי, אתם שמים כסף על תשתיות.
מירי רגב: קרי, תכנון ובנייה – מבינים את העניין הזה.
מירי רגב: קרי, משרד הבינוי והשיכון מבין את זה.
מירי רגב: משרד החינוך מבין את זה.
מירי רגב: משרד התרבות מבין את זה.
מירי רגב: משרד התחבורה מבין את זה.
מירי רגב: זה המסר שאתה צריך להבין.
מירי רגב: אם ממשלת ישראל קבעה שלוד היא מוקד לטיפול נקודתי, כדי להפוך לעיר שבה החיים יהיו חיים טובים יותר, איכותיים יותר, זה מבחינתי מה שחשוב.
מירי רגב: אני יודעת את כל - - -.
מירי רגב: לא רוצה להכניס את לוד עכשיו לדיונים הרחבים של מפת העדיפות הלאומית כי היא לא תקבל כלום.
מירי רגב: לכן, מבחינתי, הצהרה שלך כאן, וזה שאתה כאן אומר: אל"ף, אני משקיע באזורי תעשייה; בי"ת, תכנון ובנייה – אנחנו ממשיכים כמובן; גימ"ל, אני מממן את הסוגיה של התשתיות; דל"ת, בעניין של הפנים נסגור חלוקת רווחים - - -
<דן להב: את זה אני לא אמרתי.
מירי רגב: מה לא אמרת?
<דן להב: שאני אסגור חלוקת רווחים.
<יאיר רביבו: את זה היא תסגור.
<קריאה: היא אמרה שהיא תסגור.
<דן להב: זה היא, זה בסדר.
<דן להב: אני לא - - -
<יאיר רביבו: אני אשב עם גדעון.
מירי רגב: נשב עם גדעון.
מירי רגב: גם על זה יש דיון.
<יאיר רביבו: גבירתי, אם אפשר להביא לדיון הבא גם את הצבא - - -
<דן להב: אם יש ועדות חקירה, זה לא בסמכותנו.
<דן להב: אני אומר לגבי חלוקת רווחים שזה לא בסמכותנו - - -
מירי רגב: לא חלוקת רווחים – פיתוח.
מירי רגב: על פיתוח ותשתיות דיברנו.
מירי רגב: על פיתוח ותשתיות.
מירי רגב: חלוקת רווחים זה יהיה גם בדיון שאנחנו.
מירי רגב: יש כבר דיון.
מירי רגב: יש כבר דיון עם גדעון על חלוקת רווחים, נכון?
מירי רגב: מתי זה?
<יפה שפירא: אני לא זוכרת את - - -
מירי רגב: במהלך החודש הקרוב יש דיון עם כל ראשי המועצות וכל ראשי הערים על חלוקת רווחים, ושם זה יהיה.
<יאיר רביבו: זה משהו אסטרטגי.
מירי רגב: בוודאי שזה חשוב.
מירי רגב: זה לא רק פה – זו גם לוד, זו גם קריית שמונה.
מירי רגב: יש הרבה מאוד ערים שאנחנו רוצים לראות איך אנחנו בעצם מחלקים גם את הנטל וגם את הזכויות.
<דן להב: אני רק רוצה לומר שאם אני מחפש את ה-statement אז ה-statement הוא כזה: אנחנו מלווים את לוד כאמור שלוש וחצי שנים.
<דן להב: אנחנו מתכוונים להמשיך ללוות את לוד גם בשנים הקרובות.
<דן להב: אני נמצא בקשר יומיומי עם מר יאיר רביבו.
<דן להב: ראש הממשלה ביקר חמש פעמים בלוד בשלוש השנים האחרונות.
<דן להב: אני לא חושב שיש עוד מקום בארץ שהוא ביקר בו בכזאת תכיפות.
<דן להב: הם ימשיכו לקבל טיפול מסור, ואנחנו נבטיח שהעיר הזאת תעלה על דרך המלך.
<יאיר רביבו: אם אפשר רק לדיון הבא, גברתי, להוסיף בורג חשוב מאוד, שאם אפשר להביא אותו, כי אני רואה קצת היסוס: הצבא.
<יאיר רביבו: סגן הרמטכ"ל הקודם וגם שר הביטחון הנוכחי מעודדים פרויקט גדול מאוד של הבאת הבקו"ם, השלישות ומפקדת זרוע היבשה מקסטינה ללוד.
<יאיר רביבו: מחנה צבאי גדול ליד שכונת "גני אביב", במערב לוד.
<יאיר רביבו: מדובר על 11,000 חיילים, מתוכם אלפי חיילים של הבקו"ם שיבואו מידי יום.
<יאיר רביבו: ליד השכונה הצבאית.
<יאיר רביבו: צריך לתת פה עדיפות.
<יאיר רביבו: ולידם ביקר אצלי השבוע מר ירון דקל מגלי צה"ל.
<יאיר רביבו: הוא מאוד רוצה להביא את גלי צה"ל מיפו ללוד כאמירה חברתית.
<יאיר רביבו: להגיד שגלי צה"ל זה לא רק הברנז'ה של תל אביב יפו, להביא אותם ללוד.
<יאיר רביבו: הם צריכים עזרה לפנות את המבנה של קק"ל העתיק שנמצא ביפו.
<יאיר רביבו: את בטח מכירה את הנושא טוב מתפקידך כדוברת צה"ל.
<יאיר רביבו: לדעתי, הבאה של גלי צה"ל ללוד, לצד האמירה שגם רשות השידור רצתה לבוא, אבל בינתיים נושא הרפורמה קצת מעכב את זה, כי יש החלטה שגם רשות השידור תבוא.
<יאיר רביבו: כלומר, מה שאני רוצה להגיד, שיש פה שינוי מגמה חיובי שהממשלה אומרת.
<יאיר רביבו: יש פה - - - לוד: בית המשפט המחוזי שהוקם בלוד, הנהלת רכבת ישראל.
<יאיר רביבו: הדברים האלה מחזקים את האחיזה של לוד כעיר במרכז הארץ.
מירי רגב: חבר הכנסת איציק שמולי, בבקשה.
מירי רגב: ולאחר מכן מר יונתן בר סימן טוב ממשרד האוצר, נא להתייחס.
מירי רגב: דיברתי אתמול ארוכות עם ערן.
מירי רגב: מי זה מר יונתן בר סימן טוב?
<קריאה: הוא יצא - - -
מירי רגב: עוד פעם יצא?
משה גפני: אני יכול לייצג אותו: הממשלה לא תיתן כסף.
משה גפני: היא לא מכניסה אותו למפת אזורי העדיפות.
משה גפני: הם רק מדברים יפה.
משה גפני: ראש הממשלה משעמם לו, נוסע לביקור - - -
מירי רגב: אנחנו נשלח, אל תדאג.
מירי רגב: אנחנו גם נוודא את זה.
איציק שמולי: תודה רבה גברתי, יושבת הראש, ותודה גם על הדיון החשוב מאוד על העיר לוד, ועל כך שכבר בפתח הדיון הגעת לדבר החשוב ביותר: שאת לא הולכת להניח גם לסוגיית הגבולות וסוגיית התכנון והבנייה, וזו אמירה מאוד-מאוד חשובה.
איציק שמולי: אני רוצה לברך גם את כל החברים היקרים מהעיר לוד: קודם כל את ראש העיר הנבחר, מר יאיר רביבו, שבאמת מביא איתו איזשהן רוחות של שינוי, ושאפשר לדבר במושגים של אופטימיות.
איציק שמולי: וכמובן את מר אביב וסרמן, שהוא אחת הסיבות שבגללו הגענו לעיר לוד.
איציק שמולי: ומה שהוא עשה לפני נתן לנו הרבה מאוד השראה.
איציק שמולי: בכלל אני חייב להגיד לכם: הגענו לעיר לוד מתוך ציונות, מתוך הבנה שזה לא מספיק להגיד "צדק חברתי", ולצעוק לממשלה "צדק חברתי" – צריך גם לעשות את זה בעצמנו.
איציק שמולי: ואני מאוד-מאוד שמח להיות חלק מהדבר הזה.
איציק שמולי: היום אנחנו לא שם מתוך הקרבה, ואפילו גם כבר לא רק מתוך ציונות, אלא באמת מתוך זה שזו עיר באמת טובה ונפלאה, עם אנשים חמים, וכיף להיות חלק מהמקום הזה, אבל אני מתחבר ישר לסוף הדברים שאמרת: אנשים צעירים היום בעיר מסתכלים על הקדנציה הקרובה ועל השנים הקרובות בציפייה, כי הם מגיעים כבר לגיל שבו הם צריכים להכריע איפה הם מתחילים לבנות את החיים שלהם.
איציק שמולי: המחזור הראשון שלנו שכלל 40 סטודנטים, בינתיים 35 או 36 מתוכם, למיטב ידיעתי, נשאר בעיר, אבל הוא בציפייה ובדריכות.
איציק שמולי: אני חושב שמגיעה מילה טובה במקרה הזה.
איציק שמולי: אנחנו לא מרבים לשבח מספסלי האופוזיציה את הממשלה, אבל במקרה של העיר לוד בהחלט.
איציק שמולי: גם מתקופתו של שר החינוך לשעבר, גדעון סער, והיום שר הפנים, אבל גם משרדי ממשלה אחרים נותנים לעיר, וצריך לתת יותר, כי העיר באמת במצב שמחייב דחיפה חזקה קדימה.
איציק שמולי: אני מקווה שנוכל לראות תוצאות כבר בשנים הקרובות.
איציק שמולי: יש לי בקשה גם למשרד ראש הממשלה: מעבר לפרויקט הסטודנטים יש עוד פרויקטים נוספים בעיר לוד.
איציק שמולי: כשאתם מדברים על לחזק את העיר לוד, לא מספיק לדבר על חיזוק של תשתיות פיזיות.
איציק שמולי: אם כבר צומחות יוזמות של אנשים צעירים מהשטח, מלמטה, אז חשוב גם לחזק את ההון האנושי בעיר.
איציק שמולי: כי מה יעזור שתשפרו את כל התכנון והבנייה בעיר, ובסופו של דבר 250 סטודנטים שהיום נמצאים בעיר יגידו שלא מתאים להם יותר והם יעזבו?
איציק שמולי: ובמובן הזה אני חושב שאתם יכולים לעשות הרבה יותר.
איציק שמולי: למשל: העלות התקציבית של פרויקט הסטודנטים בעיר לוד.
איציק שמולי: להחזיק 250 סטודנטים עולה שניים, שלושה מיליון שקל.
איציק שמולי: אני לא יודע אם את זוכרת, גברתי יושבת הראש, אבל בשנה הראשונה לפרויקט אני רצתי לגרד כספים מגורמים פרטיים.
איציק שמולי: חטפתי על זה לא מעט ביקורת, אבל אמרתי: אני מעדיף שזה יהיה ואני אחטוף ביקורת, מאשר שזה לא יהיה בכלל.
איציק שמולי: אני חושב שזה מקומה של הממשלה.
מירי רגב: לממן את פרויקט הסטודנטים.
איציק שמולי: פרויקט הסטודנטים וגם קהילות נוספות.
איציק שמולי: יש קהילת צעירים בלוד שהיא לא סטודנטים.
איציק שמולי: לא חסר למי לעזור.
איציק שמולי: עכשיו, זה באמת לא כסף גדול: אני מדבר על חמישה מיליון שקל, כאילו עפתי למעלה, מה שנקרא.
איציק שמולי: ואני חושב שזו התייחסות שחייבת לקבל - - - תודה רבה.
מירי רגב: חבר הכנסת איציק שמולי, תודה רבה.
מירי רגב: מר יונתן בר סימן טוב הגיע או שעדיין לא הגיע?
מירי רגב: טוב, נא להגיד למר יונתן בר סימן טוב שייכנס, הגברת יפה שפירא.
מירי רגב: הבא בתור יהיה משרד הפנים.
מירי רגב: בבקשה תציגו את התפיסה שלכם, את העשייה שלכם.
<ששי דקל: שלום.
<ששי דקל: שמי ששי דקל, - - -, משרד הפנים.
<ששי דקל: למעשה עוד כמה שנים לפני החלטת הממשלה האחרונה בנוגע לעיר לוד, משרד הפנים לקח את עיריית לוד והכין לה תכנית הבראה ותכנית התייעלות תקציבית כדי לחזק ולהעמיד את לוד על הרגליים, כשלפני כמה שנים טובות הייתה במצב תקציבי קשה מאוד.
<ששי דקל: התהליך באמת לקח הרבה-הרבה זמן.
<ששי דקל: לקח כמה שנים.
<ששי דקל: ביחד עם העירייה והמשרד השקענו כספים בהקטנת הגירעון, בסיוע לעירייה.
<ששי דקל: ובסופו של דבר, באמת, בשנים האחרונות העירייה הגיעה לייצוב כלכלי וניהולי.
<ששי דקל: ובסופו של דבר, נהייתה גם ההחלטה האחרונה, משרד הפנים השתלב שם בקטע של ההעצמה הניהולית והארגונית, ונתן את חלקו בסיוע בקליטת כוח האדם הנדרש, המיוחד, וגם במימון שלו לשנתיים.
<ששי דקל: אז מעבר לזה - - -
מירי רגב: איך אתם מתכוונים להמשיך את זה מרגע שהחלטת הממשלה פגה?
<ששי דקל: כרגע, מבחינת תכנית ההבראה, הרשות, כאמור, סיימה אותה בהצלחה, ומשרד הפנים באמת רואה את זה בהערכה, ובקטע הזה משרד הפנים סיים את תפקידו.
<ששי דקל: מבחינת סיוע אחר: המשרד מלווה אותה, את לוד, כמקרה מיוחד, ומלווה אותה ביכולות שלו ובליווי שלו, ונותן לה סיוע - - -
מירי רגב: משרד הפנים, יש פערים כרגע מול משרד - - -
<יאיר רביבו: הפער המרכזי שאני יודע שגם בא לפה על השולחן זה נושא של צו המיסים.
<יאיר רביבו: קראתי אותו הבוקר.
<יאיר רביבו: אחת הבעיות בצו המיסים שמאשרים אותו תמיד שנה אחורה.
<יאיר רביבו: אתה נאלץ לאשר אותו עד סוף השנה, אבל הוא מגיע באישור אחורה.
<יאיר רביבו: ובדרך כלל לא נענים לבקשות שלך.
<יאיר רביבו: הבקשה המרכזית שאנחנו נדחים שנה אחר שנה, גברתי, זה עידוד תעשייה חדשה שרוצה לבוא לעיר, מעל 10,000 מטר.
<יאיר רביבו: לא כל איזה מפעל.
<יאיר רביבו: ויש מפעלים גדולים.
<יאיר רביבו: הנהלת בנק הפועלים שרצתה לבוא ללוד.
<יאיר רביבו: עכשיו, מגיעות לפה כל חברת Avis, כל חברת "אלדן".
דוד אזולאי: ואין לך בעיה עם זה - - -
מירי רגב: אבל יש לו בעיה עם - - -
<יאיר רביבו: אין לי בעיה, אבל אנחנו רוצים לעודד אותן בתמריצים לארנונה.
<יאיר רביבו: כי כשאני היום משלם 180 שקל למטר, ומעבר לכביש, ב-Airport city, כי זו מועצה אזורית, רק 80 שקלים למטר, אז למה שלא ילכו לשם?
מירי רגב: אז זה לא משרד הפנים, זה אגף התקציבים.
<יאיר רביבו: אז משרד האוצר ומשרד הפנים ביחד, כשאני מבקש לעודד, שנה אחר שנה העירייה מבקשת לעודד מפעלים חדשים לבוא ללוד, הם אומרים שאי אפשר לעשות את זה מדורג.
<יאיר רביבו: אתה רוצה לתת שנה ראשונה, תשלמו רק 75% או 50% או להיפך.
<יאיר רביבו: צריך לתת משהו מדורג לשלוש-ארבע שנים.
<יאיר רביבו: או שאומרים לו: אתה יכול לשנות את התעריף בכלל לתעשייה.
<יאיר רביבו: אני לא יכול לעשות איזשהו משהו מכאן ועד עולם.
<יאיר רביבו: אני רוצה לעודד מפעל - - -
דוד אזולאי: אבל אתה יודע שזה בא על חשבון קופת העיר.
<יאיר רביבו: בוודאי.
<יאיר רביבו: אבל אני רוצה - - -
דוד אזולאי: בסופו של יום זה על חשבון התושבים - - -
מירי רגב: אבל זה גם בסוף יחזיר לו.
מירי רגב: אבל זה יחזור אליו.
דוד אזולאי: רק הבאתי לידיעתך.
<קריאה: יודע, יודע.
<קריאה: אנחנו יודעים.
דוד אזולאי: כי אתה דיברת על המצב - - -, אז אני רק מעיר לך.
<אלי סער: חבר הכנסת דוד אזולאי, אנחנו מכירים את התורה.
<יאיר רביבו: אדוני, אתה יודע שיש לי היום 75,000 מטר ריקים.
<יאיר רביבו: יש לי היום באזור התעשייה 75,000 מטר ריקים, פנויים.
מירי רגב: מר יונתן בר סימן טוב, טוב שחזרת אלינו.
מירי רגב: חשבתי שאתה בדיון.
מירי רגב: אתה רוב הזמן מחוץ לדיון.
<יונתן בר סימן טוב: לא, פשוט היה לנו דיון מקביל, גם על כספים, שפשוט בגלל שהדיון הזה התחיל בעיכוב אז היה הדיון השני שהיה חשוב.
<יונתן בר סימן טוב: חזרתי.
מירי רגב: שלום למר בני רגב, ברוך הבא, ראש העיר לשעבר של לוד, ולניר.
מירי רגב: תצטרפו, שבו.
מירי רגב: אני רוצה להבין, משרד האוצר, לגבי צו המיסים, לגבי עידוד ולתת תמריצים לארנונה ולתעשייה.
מירי רגב: בבקשה, משרד האוצר, צו המיסים, עמדתכם לגבי צו המיסים ותמריצים לארנונה עבור תעשייה.
<יונתן בר סימן טוב: באופן כללי, יש לנו מדיניות של לאפשר לרשויות חלשות יותר – בגלל זה לוד נכנסת להגדרה הזאת – שהתעריפים בהן יהיו נמוכים יותר כדי למשוך עסקים.
<יונתן בר סימן טוב: כדי למשוך אליהן עסקים עשינו לאחרונה, גיבשנו ביחד עם משרד הפנים, מה שנקרא, סימולטור בנושא הייטק.
<יונתן בר סימן טוב: זה אחד הדברים שבאמת רוצים למשוך, ובאמת יאפשר לרשויות מסוציו-אקונומי נמוך יותר להיות עם תעריפים נמוכים יותר, רשויות עם סוציו-אקונומי גבוה עם תעריפים גבוהים יותר, מתוך מטרה של באמת לבוא ולמשוך את העסקים, להגיע דווקא לרשויות האלה.
<יונתן בר סימן טוב: אז זו המדיניות.
מירי רגב: מדיניות ברורה, מה לגבי לוד?
מירי רגב: אנחנו לא מדברים על מדיניות עכשיו, מדברים על לוד.
מירי רגב: אנחנו עכשיו בדיון נקודתי בסוגיית לוד.
מירי רגב: אז איך המדיניות באה לידי ביטוי בלוד?
<יונתן בר סימן טוב: אותו סימולטור אושר בסוף שנת 2013.
<יונתן בר סימן טוב: יכול להיות שעוד לא הוחל על הבקשה של לוד, הנוכחית.
<יונתן בר סימן טוב: אני לא מכיר לעומק את הבקשה של לוד על השינוי.
<יונתן בר סימן טוב: עם זה צריך לבדוק את המקרים - - -
משה גפני: יש התייחסות ספציפית במשרד האוצר ללוד או שהיא בתוך כלל ישראל?
<יונתן בר סימן טוב: כן, יש התייחסות.
משה גפני: מה ההתייחסות?
מירי רגב: חבר הכנסת משה גפני, אני רוצה כאן להעיר: אתמול דיברתי ארוכות עם סגן ראש אגף התקציבים בסוגיית לוד.
מירי רגב: הוא לא יכול היה להגיע בגלל שהוא מראש זומן היום לדיון אחר, ואני בהחלט קיבלתי את זה.
מירי רגב: ולכן, אל"ף, יש תקציב צבוע.
מירי רגב: בי"ת, הם מבינים את החשיבות.
מירי רגב: הם רוצים להרחיב את הסוגיה ואת כל התקצוב ללוד.
מירי רגב: הוא יבוא בדיון הבא ויציג את זה.
מירי רגב: אבל בעניין צו המיסים אתה צריך לתת לי תשובה ברורה.
מירי רגב: בעניין צו המיסים בלוד, אני רוצה תשובה ברורה לגבי תמרוץ הארנונה לעסקים.
מירי רגב: מעל 10,000 מטר, כפי שביקש כאן ראש העיר.
<יאיר רביבו: מה - - -
משה גפני: אומר ראש העיר: יש מפעל שבצד הזה של הרחוב הוא משלם סכום גבוה יותר.
משה גפני: אם הוא מקים את המפעל בצד השני של הרחוב, שזו מועצה אזורית, הוא משלם חצי מהמחיר.
משה גפני: אז למה שהוא יבוא ללוד?
מירי רגב: זה פשוט לא יאומן הרי.
<אלי סער: וזה מרחק של שני קילומטר בלבד.
משה גפני: אמרתי מעבר לרחוב.
משה גפני: למה אתה צריך לעזור לי?
מירי רגב: כן, זה פשוט מדהים הדבר הזה.
מירי רגב: תקשיב, זה מדהים מה שקורה פה.
<אלי סער: נכון.
משה גפני: מה אתה אומר, מר יונתן בר סימן טוב?
משה גפני: אתם לא מכירים את לוד.
דוד אזולאי: אבל יש שם חרדים?
משה גפני: אני עוד מהתקופה של מר בני רגב.
<יונתן בר סימן טוב: אנחנו מכירים היטב את לוד, וגם משרד האוצר היה מעורב - - -
משה גפני: אבל מה אתה עונה על זה?
<יונתן בר סימן טוב: שאלת לגבי העמדה הכללית על לוד, אז גם לזה אני אתייחס: אנחנו מכירים בחשיבות של לוד.
<יונתן בר סימן טוב: היינו מעורבים עם משרד ראש הממשלה שבאמת לעזור ולסייע לעיר לוד, להביא כפר סטודנטים ללוד, להקמת חברה כלכלית בלוד – דברים שמשרד האוצר היה מאוד מעורב בהם.
<יונתן בר סימן טוב: ובאופן כללי הסברתי לגבי מדיניות הארנונה.
<יונתן בר סימן טוב: לגבי השאלה הספציפית הזאת, לגבי המפעל, אני צריך לבדוק יותר לעומק - - -
מירי רגב: בקיצור, צו המיסים ללוד, אין לך תשובה על זה.
<ששי דקל: אפשר?
מירי רגב: כן, מר ששי דקל.
<ששי דקל: לגבי הנושא של צו המיסים, בכלל, משהו כללי: נושא של הפחתת תעריפים בארנונה, בכל רשות הוא נושא מורכב בגלל למעשה התחרות על שימושי קרקע, שזה מאוד בעייתי.
<ששי דקל: ולכן, כמו שמר יונתן בר סימן טוב אמר, פיתחו ביחד שני המשרדים איזה סימולטור שבאמצעותו יכלו לאפשר לחלק מהרשויות את ההפחתה של הארנונה.
<ששי דקל: הסימולטור הזה עוד לא החלו להשתמש בו ב-2013.
<ששי דקל: אני מקווה שב-2014 כן.
<ששי דקל: בכל מקרה, לגבי הבקשה של לוד: הבקשה של לוד דיברה על הנחה לשנתיים.
<ששי דקל: למשרד אין סמכות לאשר הנחה.
<ששי דקל: בכל מקרה אפשר לאשר הפחתה בתעריף שהיא גורפת.
מירי רגב: זה אותו הדבר מבחינתי.
מירי רגב: זה כמו ההבדל בין ברביקיו לקומזיץ.
מירי רגב: על האש.
מירי רגב: מה זה משנה - - -
<יאיר רביבו: לא, יש הבדל.
<יאיר רביבו: כי אם זו הנחה זה מכאן ועד עולם, ואז אומרים לך: תעשה תעריף ככה, כי זה לא טוב.
<אלווירה קוליכמן: אם זו הפחתה.
<יאיר רביבו: כי אז אני צריך לבוא למפעל ולהגיד לו: תשמע, אני רוצה לקחת לך את זה.
<יאיר רביבו: אם זה מדורג אז אני אומר לו: בשנה הראשונה תשלם רבע, בשנה השנייה תשלם חצי, בשנה השלישית שלושה רבעים.
<יאיר רביבו: מהשנה הרביעית אתה משלם - - -
זבולון כלפה: ראש העיר, יש פתרון נוסף שקיים, דרך אגב, שנהוג ברשויות אחרות: יש מקומות לצורך העניין שיש סיטואציה דומה לזה.
זבולון כלפה: מה שעושות אותן רשויות – יוצרות ביחד בעצם מנהלת משותפת על אותו אזור תעשייה, ומתחלקות ביניהן בהכנסות.
זבולון כלפה: אז ובא לציון גואל.
זבולון כלפה: הקרקע נשארה איפה שהיא נשארה, אבל יש הסכם ברור ומסודר.
זבולון כלפה: לצורך העניין, אם יש בעיה לתהליכים הארוכים – עד שנברר, עד שנסדר – אז בוא נעשה את זה במתווה הזה.
<יאיר רביבו: אז ככה עשינו בשטחים של ה-Airport city - - -.
<יאיר רביבו: ככה יש לנו הסכם.
<יאיר רביבו: יש לנו הסכם.
מירי רגב: בינתיים, ה-Airport city עוד לא סגור.
מירי רגב: אנחנו נסגור את זה במשרד הפנים.
מירי רגב: יש כאן כל מיני בעיות, ובכלל כל הנושא של חלוקת הרווחים.
מירי רגב: אבל בעניין הזה - - -
<אלווירה קוליכמן: כרגע אין במה להתחלק.
מירי רגב: בעניין הזה עוד אין במה להתחלק.
מירי רגב: אתה קודם כל צריך לאשר לו.
מירי רגב: יש לו קרקע פנויה שבעצם הוא לא יכול לעשות עליה כלום בגלל שאתם לא מאפשרים לו את זה.
<ששי דקל: אבל לא ניתן לאשר.
<ששי דקל: זה נקרא יותר: הנחה.
<ששי דקל: לא ניתן לאשר הנחה לתקופת זמן.
<ששי דקל: אפשר לאשר הפחתה בתעריף שזו הפחתה מעתה ועד עולם.
<ששי דקל: זאת אומרת, הרכישה - - -
מירי רגב: בסדר, אבל אפשר לדבר על הפחתה מדורגת.
מירי רגב: הפחתה מדורגת.
<ששי דקל: לא.
<ששי דקל: אבל האופן שהבקשה של הרשות הוגשה למשרד מדברת על - - -
מירי רגב: מר ששי דקל, עזוב עכשיו מה הוגש למשרד.
מירי רגב: עכשיו הם הגישו למשרד לא טוב, בסדר?
מירי רגב: התפקיד שלכם זה לראות איך עוזרים לעיר לוד, נכון?
מירי רגב: אתם מבינים, אתם הפקידים, אתם – אין דברים כאלה.
מירי רגב: אנחנו כלום מולכם.
מירי רגב: אתם מבינים את הכול.
מירי רגב: תעזרו לנו.
מירי רגב: הגיש בקשה לא טובה.
מירי רגב: אתה ביחד עם מר יונתן בר סימן טוב או ערן, סגן ראש אגף התקציבים, תשנו את הנוסח של הדרישה כך שהיא תתקבל, ובסוף התוצאה תהיה אותה תוצאה, שאפשר יהיה להביא עסקים מופחתים בארנונה ללוד.
מירי רגב: זאת המשימה בסוף.
<יאיר רביבו: גבירתי, רק הערה נוספת לשני המשרדים, של תמרוץ.
<יאיר רביבו: עוד משהו שזיהיתי ואני יודע שאת מטפלת בו: הנושא של התחדשות עירונית.
<יאיר רביבו: לוד העתיקה ולוד הדרומית זקוקות מאוד – זה הבלוקים שאת מכירה מקריית גת – ויש פוטנציאל להתחדשות עירונית.
<יאיר רביבו: שולח לי מנכ"ל משרד הבינוי והשיכון, מר שלמה בן אליהו, שאומר: תשמע, לא יכול להיות שתעריף למטר רבוע לאגרות והיטלים אצלך הוא 392 שקל, ואין אפשרות להנחה.
<יאיר רביבו: אומרים שמשרדי הפנים והאוצר מתנגדים להפחתה בהתחדשות עירונית בתמ"א 38 או בפינוי בינוי, להפחתה באגרות והיטלים.
<יאיר רביבו: יש ערים חזקות יותר שיכולות לתת את זה, כי כנראה הן הערים האיתנות, ודווקא אנחנו, הערים החלשות, שממילא לא כלכלי לבנות את שתי הקומות בתמ"א 38 או לעשות פינוי בינוי.
<יאיר רביבו: צריך לעודד גם פה את העניין הזה – הפחתה באגרות והיטלים ליזמים.
מירי רגב: טוב, הבנתי את זה.
מירי רגב: מר יונתן בר סימן טוב, אתה תרשום את הדברים האלה וגם אתה, כשהגברת בינת שוורץ תבוא לפה לדיון על השכונה ל"ד 1300.
<טימור מגרלי: פרדס שניר.
מירי רגב: אז אני מבקשת שגם פה אתם תתייחסו גם לגבי הנושא של הארנונה, תמריצים לארנונה של בנייה לעידוד תעשייה מעל 10,000 מטר.
מירי רגב: ואתם גם תדברו על התחדשות עירונית, על תמ"א 38 ופינוי ובינוי.
מירי רגב: על החריגה של לוד מהעניין הזה.
מירי רגב: ומר דן להב, קיבלת פה הרבה מחמאות.
מירי רגב: תלווה את המהלך הזה מטעם משרד ראש הממשלה.